As Nogais

**As Nogais** é un concello da provincia de Lugo pertencente á comarca dos Ancares, que linda con Pedrafita do Cebreiro, Cervantes, Becerreá e Triacastela. Segundo o IGE en 2015 tiña 1.191 habitantes (1.441 no 2006, 1.477 no 2005, 1.501 no 2004, 1.520 no 2003). O xentilicio é .

## Xeografía 
O concello esténdese pola vertente meridional da serra dos Ancares e o val que forma o curso alto do río Navia. Limita ao noroeste con Becerreá, ao noroeste con Cervantes, ao sur con Pedrafita do Cebreiro e ao oeste con Triacastela. É un territorio extenso (112,4&nbsp;km²), cunha densidade de poboación moi reducida, inferior aos 15 hab./km². Atravésao a N-VI e a A-6 (km 444).

As alturas máximas atópanse na serra dos Ancares, en serras pequenas como Travesa, Pintinidoira e Chan de Pereira (entre os 1.000 e os 2.000 m) e nos contrafortes das Serras do Piornal e Rañadoiro, para o sur e o suroeste, que superan os 1.300, chegando aos 1.387 m no Pico do Corvo. O fondo do val do Navia transcorre entre os 500 e os 800 m.

O Navia, que nace en Pedrafita do Cebreiro, atravesa As Nogais de sueste a noroeste e recolle a auga de, entre outros, o río de Valdeparada e o regato de Boullón.

Os invernos son fríos e os veráns frescos, cunha temperatura media anual é de 9&nbsp;°C e unha oscilación térmica de 13&nbsp;°C.

### Poboación 

Colors= 
  id:AA  value:green
  id:AE  value:red
  id:AI  value:orange
  id:AO  value:magenta

  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(0.95,0.95,0.8)
  id:barra value:rgb(0.6,0.7,0.8)

ImageSize = width:500 height:350
PlotArea = width:420 height:300 left:50 bottom:45

DateFormat = yyyy
Period = from:0 till:3000

TimeAxis = orientation:vertical
ScaleMajor = unit:year increment:1000 start:0

AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

PlotData=
  width:30 mark:(line,white) align:left fontsize:12

  bar:1981      from:0 till:2321 color:AA  
  bar:1986      from:0 till:2174 color:AA
  bar:1991      from:0 till:1956 color:AA
  bar:1996      from:0 till:1738 color:AA
  bar:2001      from:0 till:1571 color:AA
  bar:2006      from:0 till:1441 color:AA
  bar:2011      from:0 till:1341 color:AA
  bar:2016      from:0 till:1161 color:AA
  bar:2017      from:0 till:1146 color:AE

PlotData=
  bar:1981 at:2321 fontsize:XM text: 2.321 shift:(-17,5)
  bar:1986 at:2174 fontsize:XM text: 2.174 shift:(-17,5) 
  bar:1991 at:1956 fontsize:XM text: 1.956 shift:(-17,5)
  bar:1996 at:1738 fontsize:XM text: 1.738 shift:(-17,5) 
  bar:2001 at:1571 fontsize:XM text: 1.571 shift:(-17,5)
  bar:2006 at:1441 fontsize:XM text: 1.441 shift:(-17,5)
  bar:2011 at:1341 fontsize:XM text: 1.341 shift:(-17,5)
  bar:2016 at:1161 fontsize:XM text: 1.161 shift:(-17,5)
  bar:2017 at:1146 fontsize:XL textcolor:AE text: 1.146 shift:(-30,5)

TextData=
  pos:(200,320) text: Evolución da poboación das Nogais
  pos:(50,10) text: Fonte IGE

## Historia 
[miniatura|esquerda|Autovía [A-6 ao seu paso por Noceda.]]
Houbo asentamentos castrexos como os do castro de Vilabol, Vilaesteva e Quintá. Sitúase aquí, posibelmente, a mansión romana de Ponte Naviae, da calzada de Braga a Astorga. No camiño real que levaba a Castela, a parte máis dura da subida a Pedrafita comezaba aquí. Esta entrada a Galiza era defendida pola torre de Doncos e os castelos de Doiras e Valcarce. No século XIV, Doncos era propiedade do adiantado maior de Galicia, García Rodríguez de Valcarce; no XV pertenceu ao conde de Ayala e a condesa de Monterrei, pero en 1603, cando era propiedade de Fernando de Toledo, figura xa como torre abandonada.

O beneficio eclesiástico correspondía á casa e señorío de Torés, tenencia do marquesado de Camarasa. Parece que no lugar de Santo André houbo un eremitorio, convertido en mosteiro e pronto desaparecido.

Durante a Guerra da Independencia Española, as tropas francesas incendiaron Doncos e outros lugares. En 1835, a veciñanza formou unha partida de voluntarios para perseguir os carlistas.

Até 1916 recibía simplemente o nome oficial de **Nogales**, pero coa reforma da nomenclatura municipal de España de 1916 pasou a chamarse **Los Nogales** para distinguilo doutros concellos de España (*Nogales* de Badaxoz).

Da parroquia de Doncos foron naturais Balbino Santín Aira, de Sebrás e asasinado no campo de concentración nazi de Mauthausen o 10 de decembro de 1941, e mais Lisardo Freijo, coñecido como **Tenente Freixo** ou **Teniente Freijo**, militar republicano primeiro, guerrilleiro antifranquista despois e morto o 26 de xuño de 1946 nun enfrontamento coa Garda Civil.

## Economía 
A poboación decae rapidamente. O hábitat é concentrado, arredor dos cursos de auga e da estrada e con algúns núcleos dispersos. Máis da metade dedícase ao sector primario en explotacións familiares reducidas. Destaca a gandaría (vacas). Os cultivos máis importantes son os cereais (centeo, trigo e millo), patacas e hortalizas. Nos últimos anos tamén se repoboou moito o monte.

Non hai industria e o sector terciario dedícase á atención dos viaxeiros.

## Galería de imaxes 

Ficheiro:Doncos 90037TM.jpg|Torre de Doncos.
Ficheiro:As Nogais, Doncos 01-04.JPG|Casa en Doncos.
Ficheiro:Igrexa Quintá, As Nogais.jpg|Igrexa de San Pedro de Quintá.
Ficheiro:Placa altimétrica casa concello As Nogais.jpg|Placa altimétrica na casa do concello.

## Lugares das Nogais 
Para unha lista completa de todos os lugares do concello das Nogais vexa: Lugares das Nogais.

## Parroquias 
## Notas 
## Véxase tamén 
### Bibliografía 
* 

### Outros artigos 
* Queixo do Cebreiro